เรียนผู้ว่ากทม. ชัชชาติ สิทธิพันธุ์

ในฐานะที่เป็นประชาชนที่เกิดและโตในกรุงเทพมหานคร(เขตป้อมปราบศัตรูพ่าย) และ เสียภาษีอย่างถูกต้อง ครบถ้วน ให้กทม. ส่วนกลาง สรรพากร อยากจะร้องเรียนปัญหาโดยตรงกับท่านผู้ว่า หรือ ผู้มีอำนาจในคณะทำงาน เรื่องปัญหา "แผงลอย ทางเท้า"

ก่อนหน้าที่จะมีการเลือกตั้ง ในยุคผู้ว่าอัศวิน(ที่มาจากการแต่งตั้ง) ปัญหาแผงลอยหลายจุด ได้ถูกต่อสู้ แก้ไข ยึดคืนมาจากกลุ่มคนที่ยึดไว้ค้าขาย อย่างยากลำบาก เช่น สุขุมวิท สีลม คลองถม สะพานเหล็ก

สถานที่ที่ว่ามา ได้ทำการทวงคืนให้กับประชาชนส่วนใหญ่ ได้สัญจร แบบที่ควรจะเป็น ตามชื่อของมัน "บาทวิถี" "ฟุตบาท" "ทางเท้า"

แต่หลังเลือกตั้งผู้ว่าเมื่อกลางปี...

ปัญหาทางเท้า เริ่มหนักข้อขึ้นเรื่อยๆ หลายที่ มีแผงลอยเข้ายึด จนทางเดินแทบไม่เหลือ หลายที่ที่ไม่เคยมีแผงลอย ก็เริ่มมีแม่ค้ามาจับจอง

ทั้งคนไทย คนต่างด้าว มีครบหมด

คนเดิน ไม่มีทางเดินแล้วครับท่านๆ ผู้มีอำนาจทั้งหลาย

นโยบายทางเท้า ไม่ต้องใช้งบประมาณใดๆมากมายเลยครับ แค่บังคับใช้กฏหมายก่อน

อยู่ที่ท่านๆแล้วนะครับ จะเป็นผู้ว่าให้คนจดจำว่า เคารพในกฏหมาย หรือ เอาอกเอาใจแผงลอย จนละทิ้งประชาชนคนส่วนใหญ่